**สรุปผลโครงการ“คัดกรองและบำบัดผู้สูบบุหรี่และสุรา**

**ในเขต อบต.ตุยง” ปี ๒๕๖3**

****

**นางศิริพร จินดารัตน์ และทีมงาน**

**กลุ่มงานบริการด้านปฐมภูมิฯ**

**รพ.หนองจิก**

**กิตติกรรมประกาศ**

กลุ่มงานบริการด้านปฐมภูมิและองค์รวม โรงพยาบาลหนองจิก ได้จัดทำโครงการ “ คัดกรองและบำบัดผู้สูบบุหรี่และสุราในชุมชนเขต อบต. ตำบลตุยง” ปีงบประมาณ 2563 ซึ่งได้รับงบประมาณสนับสนุนในการดำเนินงานจากกองทุนหลักประกันสุขภาพองค์การบริหารส่วนตำบลตุยง มีวัตถุประสงค์เพื่อให้อาสาสมัครสาธารณสุขมีความรู้ ความเข้าใจในการคัดกรองผู้สูบบุหรี่และผู้ดื่มสุรา , ผู้สูบบุหรี่และผู้ดื่มสุราได้รับการคัดกรองและเข้าสู่กระบวนการรักษา , อาสาสมัครสาธารณมีการติดตามพฤติกรรม และผู้ที่อยู่ในระดับการติดบุหรี่และสุราได้รับการส่งต่อโรงพยาบาล นั้น

ในการนี้ กลุ่มงานบริการด้านปฐมภูมิและองค์รวม ได้ดำเนินงานในโครงการแล้วเสร็จ พร้อมสรุปผลการดำเนินงานเป็นรูปเล่มสมบูรณ์ส่ง จึงขอขอบพระคุณเป็นอย่างสูงจากประธานกองทุนหลักประกันสุขภาพและทีมงานทุกท่านจากองค์การบริหารส่วนตำบลตุยง ที่ได้สนับสนุนงบประมาณในการดำเนินงานคัดกรองและบำบัดผู้สูบบุหรี่ในชุมชนเขต อบต. ตำบลตุยง

นางศิริพร จินดารัตน์

พยาบาลวิชาชีพชำนาญการ

๒๙ ตุลาคม ๒๕๖๓

**ส่วนที่ 3 : แบบรายงานผลการดำเนินแผนงาน/โครงการ/กิจกรรม ที่ได้รับงบประมาณสนับสนุนจากกองทุนหลักประกันสุขภาพ (สำหรับผู้เสนอแผนงาน/โครงการ/กิจกรรม ลงรายละเอียดเมื่อเสร็จสิ้นการดำเนินงาน)**

**ชื่อแผนงาน/โครงการ/กิจกรรม**

โครงการ “คัดกรองและบำบัดผู้สูบบุหรี่และสุราในเขต อบต. ตำบลตุยง” ปี ๒๕๖๓

**วัตถุประสงค์**

๑.เพื่อให้อาสาสมัครสาธารณสุขมีความรู้ ความเข้าใจในการคัดกรองผู้สูบบุหรี่และสุรา สามารถให้คำแนะนำวิธีการเลิกบุหรี่และสุราได้ระดับเบื้องต้น

๒.เพื่อให้ผู้สูบบุหรี่และผู้ดื่มสุราในชุมชนได้รับการคัดกรองและเข้าสู่กระบวนการบำบัดรักษาในคลินิกอดบุหรี่และสุราสัญจร

๓.เพื่อให้อาสาสมัครสาธารณสุขมีการติดตามพฤติกรรมผู้สูบบุหรี่และดื่มสุราในชุมชน

4.เพื่อให้ผู้ที่อยู่ในระดับการติดบุหรี่และสุราในชุมชนได้รับการส่งต่อในโรงพยาบาล

**ตัวชี้วัด**

๑. ร้อยละ ๘๐ ของอาสาสมัครสาธารณสุขมีความรู้ ความเข้าใจในการคัดกรองผู้สูบบุหรี่และสุรา สามารถให้คำแนะนำวิธีการเลิกบุหรี่และสุราได้ระดับเบื้องต้น

๒. ร้อยละ ๑๐๐ ของผู้สูบบุหรี่และผู้ดื่มสุราในชุมชนได้รับการคัดกรองและเข้าบำบัดในคลินิกอดบุหรี่และสุราสัญจรอย่างต่อเนื่อง

๓.ร้อยละ ๓๐ ของผู้สูบบุหรี่และสุราที่เข้าคลินิกอดบุหรี่และสุราสัญจรในชุมชน สามารถปรับเปลี่ยนพฤติกรรมได้

๔.ร้อยละ ๕๐ ของผู้ติดบุหรี่และสุราได้รับการส่งต่อในโรงพยาบาล

**กลุ่มเป้าหมาย**

๑. เครือข่ายสุขภาพได้แก่ อาสาสมัครสาธารณสุขในเขต อบต. ตุยงและเจ้าหน้าที่ให้การบำบัด จำนวน 1๐ คน

๒. แกนนำครอบครัว ๘ ชุมชน จำนวน ๖๐ คน

๓. กลุ่มเป้าหมายผู้สูบบุหรี่และสุรา จำนวน 5๐ คน

**ระยะเวลาดำเนินการ**

๑ กุมภาพันธ์ ๒๕๖๓ ถึง ๓๐ กันยายน ๒๕๖๓

**งบประมาณ** จากกองทุนหลักประกันสุขภาพองค์การบริหารส่วนตำบลตุยง จำนวน ๑๕,๖๐๐.- บาท

**การดำเนินงาน**

๑.อบรมเชิงปฏิบัติการอาสาสมัครสาธารณสุขในเขต อบต.ตุยง และเจ้าหน้าที่ให้การบำบัดเพื่อร่วมวางแผนการดำเนินงาน

๒.ประชุมกลุ่มเป้าหมายเพื่อคัดกรองผู้สูบบุหรี่และผู้ดื่มสุรา ให้การบำบัดในชุมชน

๓.ประชุมอาสาสมัครสาธารณสุขในเขต อบต.ตุยง เพื่อการติดตามพฤติกรรมการสูบบุหรี่และสุราอย่างต่อเนื่อง

4.สรุป ประเมินผล และจัดทำรายงาน

**ผลลัพธ์การดำเนินงาน**

๑. ประชุมเครือข่ายสุขภาพได้แก่ อาสาสมัครสาธารณสุขในเขต อบต. ตุยง และเจ้าหน้าที่ให้การบำบัดเพื่อร่วมวางแผนการดำเนินงานและติดตามพฤติกรรมการสูบ ในวันที่ ๑๔ สิงหาคม ๒๕๖๓ ณ ห้องประชุมโรงพยาบาลหนองจิก เรื่อง การคัดกรองผู้สูบบุหรี่และผู้ดื่มสุรา รวมทั้งการติดตามพฤติกรรม โดยให้อาสาสมัครสาธารณสุข นัดกลุ่มเป้าหมายในชุมชนเพื่อคัดกรองผู้สูบบุหรี่และผู้ดื่มสุราในชุมชน โดยการซักประวัติตามแบบฟอร์มการสูบบุหรี่และการดื่มสุรา ให้คำแนะนำวิธีการเลิกบุหรี่และสุราเบื้องต้น และส่งต่อผู้สูบบุหรี่และสุรามายังโรงพยาบาล เจ้าหน้าที่บันทึกข้อมูลผู้สูบบุหรี่และสุราในโปรแกรม Hos PCU ของโรงพยาบาล

๒. อบรมแกนนำครอบครัวเพื่อให้ความรู้เรื่อง โทษพิษภัยบุหรี่และสุราในเขต อบต.ตุยง จำนวน 8 หมู่บ้าน ในวันที่ ๓๐ กรกฎาคม ๒๕๖๓ ณ ห้องประชุมโรงพยาบาลหนองจิก มีผู้เข้าร่วมประชุมครั้งละ 6๐ คน ให้ดูวีดีทัศน์และภาพพลิกประกอบ พร้อมแจกเอกสารแผ่นพับ ผู้เข้าประชุมร่วมซักถามข้อสงสัยและวิทยากรตอบคำถาม พร้อมแจ้งปัญหาและอุปสรรคที่พบในชุมชน

๓. อบรมและคัดกรองกลุ่มเป้าหมายเพื่อเข้าสู่กระบวนการบำบัดบุหรี่และสุราในเขต อบต.ตุยง จำนวน ๒ ครั้ง ครั้งที่ ๑ วันที่ ๒1 สิงหาคม ๒๕๖3 ณ มัสยิดบ้านแฉงแหวง ม.5 ตุยง และ ครั้งที่ ๒ วันที่ ๒8 สิงหาคม ๒๕๖3 ณ มัสยิดบ้านโคกม่วง ม.7 ตุยง โดยประสานกับอาสาสมัครสาธารณสุขในพื้นที่รับผิดชอบและผู้นำศาสนา เพื่อนัดกลุ่มเป้าหมายโดยคัดกรองการสูบบุหรี่และดื่มสุรา , คัดกรองโรค Covid 19 วัดอุณหภูมิโดยใช้อุปกรณ์วัดไข้แบบอัตโนมัติสแกนหน้าผาก แจกแอลกอฮอล์ล้างมือ , ให้ความรู้เรื่อง โทษพิษภัยบุหรี่และสุรา วิธีการเลิก และใช้สมุนไพรกานพลูแห้งในการช่วยเลิกบุหรี่ และแนะนำการป้องกันโรค Covid 19 โดยการงดสูบบุหรี่และสวมใส่หน้ากากอนามัย มีผู้มาเข้าร่วมคัดกรอง ครั้งๆ ละ 25 คน รวม 5๐ คน ครั้งแรกพบผู้สูบบุหรี่ จำนวน 11 คน เลิกได้ 4 คน และครั้งที่ ๒ พบผู้สูบบุหรี่ จำนวน ๑2 คน เลิกได้ 5 คน ให้คำปรึกษาการเลิกบุหรี่เบื้องต้นและใช้กานพลูแห้งช่วยเลิกบุหรี่ ติดตามพฤติกรรมการสูบอย่างน้อย 6 เดือน พบว่า สามารถเลิกบุหรี่ได้ 9 คน ร้อยละ 39.13 ใช้วิธีการหักดิบร่วมกับภาวะเจ็บป่วยจากโรคเรื้อรังและไม่พบผู้ดื่มสุรา

**ผลสัมฤทธิ์ตามวัตถุประสงค์/ตัวชี้วัด**

2.1 การบรรลุตามวัตถุประสงค์

🞎/ บรรลุตามวัตถุประสงค์

🞎 ไม่บรรลุตามวัตถุประสงค์ เพราะ ................................-.............................................................

2.2 จำนวนผู้เข้าร่วมใน แผนงาน/โครงการ/กิจกรรม เครือข่ายได้แก่ อาสาสมัครสาธารณสุขและเจ้าหน้าที่สาธารณสุขให้บริการ จำนวน 1๐ คน , กลุ่มแกนนำครอบครัว จำนวน ๖๐ คน และกลุ่มผู้สูบบุหรี่และผู้ดื่มสุรา จำนวน 5๐ คน

**3. การเบิกจ่ายงบประมาณ**

งบประมาณที่ได้รับการอนุมัติ ................15,6๐๐.-................. บาท

งบประมาณเบิกจ่ายจริง ...............15,6๐๐.-......... บาท คิดเป็นร้อยละ ...๑๐๐..............

งบประมาณเหลือส่งคืนกองทุนฯ ..................-........................ บาท คิดเป็นร้อยละ ....-.............

**4. ปัญหา/อุปสรรคในการดำเนินงาน**

🞎 ไม่มี

🞎/ มี

**ปัญหา/อุปสรรค (ระบุ)**

๑. นัดหมายผู้สูบบุหรี่ยากในช่วงกลางวันเนื่องจาก ผู้สูบบุหรี่ไปประกอบอาชีพประจำยังที่ต่างๆ จึงต้องใช้เวลาวันศุกร์ช่วงหลังละหมาดในการคัดกรองผู้สูบบุหรี่ เพราะกลุ่มเป้าหมายมักหยุดในวันศุกร์และมาประกอบศาสนพิธีทางศาสนาในมัสยิด

๒. เจ้าหน้าที่สาธารณสุขติดตามพฤติกรรมการสูบบุหรี่ได้ไม่ต่อเนื่อง โดยประสานอาสาสมัครสาธารณสุขในพื้นที่ช่วยติดตามพฤติกรรม หรือโทรศัพท์สอบถาม รวมทั้งนัดหมายมาคลินิกที่โรงพยาบาล

๓. ผู้สูบบุหรี่มีพฤติกรรมความเคยชินในการสูบ มักจะเลิกได้ยาก และไม่ตระหนักในการเลิกสูบบุหรี่ จะเลิกได้เมื่อเกิดโรคเรื้อรัง เช่น โรคความดันโลหิตสูง เบาหวาน หัวใจ และถุงลมปอดโป่งพอง

๔. การบันทึกข้อมูลในโปรแกรมค่อนข้างมาก ได้แก่ special pp. และคลินิกฟ้าใส ระบบออนไลน์

**แนวทางการแก้ไข (ระบุ)**

๑. การแลกเปลี่ยนเรียนรู้ระหว่างผู้ที่เลิกบุหรี่ได้กับผู้ที่ยังสูบบุหรี่ในชุมชน

๒. ขอความร่วมมือในการติดตามพฤติกรรมการสูบบุหรี่ในชุมชนจากอาสาสมัครสาธารณสุข

๓. ความร่วมมือของชุมชน ช่วยกันเฝ้าระวัง ตักเตือนผู้สูบ และถือปฏิบัติตามนโยบายปลอดบุหรี่ในหมู่บ้าน

ลงชื่อ........................................................................ผู้รายงาน

(..นางศิริพร จินดารัตน์....)

ตำแหน่ง ..พยาบาลวิชาชีพชำนาญการ......................

วันที่-เดือน-พ.ศ. ....๒๙ ตุลาคม ๒๕๖๓..........

**ประมวลภาพในโครงการฯ**

****

**อบรมเครือข่ายสุขภาพและเจ้าหน้าที่ให้การบำบัด**

**ณ ห้องประชุม รพ.หนองจิก**

**วันที่ ๑4 สิงหาคม 2563**

****

** **

**อบรมแกนนำครอบครัวเพื่อให้ความรู้เรื่อง โทษพิษภัยบุหรี่และสุรา**

**ณ ห้องประชุมโรงพยาบาลหนองจิก**

**วันที่ ๓๐ กรกฎาคม ๒๕๖๓**

** **

** **

**อบรมและคัดกรองกลุ่มผู้สูบบุหรี่และสุรา**

**ณ มัสยิดบ้านแฉงแหวง ม.๕ ตุยง**

**วันที่ ๒๑ สิงหาคม ๒๕๖๓**

** **

** **

**อบรมและคัดกรองกลุ่มผู้สูบบุหรี่และสุรา**

**ณ มัสยิดบ้านโคกม่วง ม.๗ ตุยง**

**วันที่ ๒๘ สิงหาคม ๒๕๖๓**

 